Skemer: Sê dit Harder | Stage and Screen
Home / SA Music / South African Duo's / Skemer: Sê dit Harder
Skemer: Sê dit Harder
Espach Duo draai die volume op as die Son sak!
Sê dit Harder kom uit die pen van die bekende liedjieskrywer, Johan Oberholzer, en moedig luisteraars aan om nie hulle gevoelens op te krop nie.
Skemer wat bestaan uit Armand en Andrea Espach, het in 2017 ontstaan nadat die paar op Facebook ontmoet het en nie net verlief geraak het nie, maar ook besluit het om hulle musiektalent te kombineer. Die groep, wat die vrystelling van hul eerste enkelsnit as die hoogtepunt van hulle loopbaan sover beskou, is passievol oor musiek en deel hierdie talent en energie graag op die verhoog met elke optrede. Sedert hulle saam begin musiek maak het, het die duo al by verskeie skole, troues, feeste, restaurante en funksies opgetree en ook een van die internasionaal-bekroonde groep, Prime Circle, se vertonings geopen.
Andrea Espach is die talentvolle vrou agter Skemer, met die strelende stem. Hierdie sielvolle sangeres is gebore om te vermaak en het reeds op veertienjarige ouderdom begin sing en is ook ’n baie goeie danser. In 2016 het sy begin met formele sangopleiding by ADAM se Kyle Grant, waarna sy Copperstone se heel eerste talentkompetisie gewen het. Sedertdien het sy al by verskeie feeste soos Innibos, restuarante en korporatiewe funksies opgetree. Andrea het ’n groot hart vir kinders en sou graag ’n onderwyser wou word as sy nie ’n musikant was nie. Die musiekbedryf het haar geleer om nederig te wees en die geleenthede te gebruik wat na haar kant toe kom.
Met Sê dit Harder word Skemer, se talent in hoofletters aan luisteraars en radiostasies bekend gestel en bewys hulle ook dat dit moontlik is om iets uitsonderlik te skep in ’n musiekstyl wat soms geneig is om gewoon te wees.
Sê dit Harder s beskikbaar op alle digitale platforms.
Adam Afrikaanse Musiek Airport Africa Lodge Andrea Espach Armand Espach Johan Oberholzer Kyle Grant Prime Circle SA Music SA Musiek Skemer Skemer Sê dit Harder South African Music Stage and Screen Stage and Screen Cape Town Stage and Screen Pretoria Stage and Screen Johannesburg Stage and Screen music Stage and Screen South Africa Suid Afrikaanse Musiek Theuns Jordaan	2019-04-09
Owen Kay and Louise Carver: Stakes are High
Dirk van der Westhuizen en Bobby van Jaarsveld: Dis wat ons wil Hê